paragraph_text: Za prisutnost svetaca na prikazu sacra conversazione postoji mnogo razloga; može biti zaštitnik crkve za koju je oltarna pala naslikana, zaštitnik donatorova grada ili pak oznaka umjetnikova podrijetla.<ref>Usp. James Hall, Rječnik tema i simbola u umjetnosti, Zagreb: Školska knjiga, 1998. [1974.], str. 67. Često se javlja i svetac kao imenjak donatora te se prema njemu može identificirati donator. Slike naslikane za samostanske redove najčešće prikazuju osnivače reda i njihove svece. Mnoga takva djela su i zavjetne slike koje su darivane crkvi u znak zahvalnosti za primljene milosti. Ponekad je prikazan donator koji kleči kraj svog sveca zaštitnika ili je pak prikazan sa svojom obitelji u trajnoj molitvi. Na pojedinim je slikama čak prisutan umjetnikov autoportret.